Det er den litauiske allmennkringkasteren LRT som sender konkurransen i Litauen, og som velger landets representant. I 1994 stilte landet i Eurovision Song Contest for første gang, med Ovidijus Vyšniauskas og sangen «Lopšinė mylimai». Sangen og artisten var valgt internt av tv-kanalen, men siden har alle litauiske bidrag blitt kåret gjennom en nasjonal finale. Litauen fikk en verst tenkelig start da «Lopšinė mylimai» kom helt sist uten poeng i Dublin i Irland.